(8)

I overensstemmelse med aftalens artikel 10.25, stk. 3, litra c), har parterne bekræftet følgende i forbindelse med henvisningerne til lovgivningen i aftalen: a) Den 17. april 2019 blev Europa-Parlamentets og Rådets forordning (EF) nr. 110/2008 af 15. januar 2008 om definition, betegnelse, præsentation og mærkning af samt beskyttelse af geografiske betegnelser for spiritus og om ophævelse af Rådets forordning (EØF) nr. 1576/89 (2), der er omhandlet i aftalens underafdeling C »Geografiske betegnelser«, ophævet ved Europa-Parlamentets og Rådets forordning (EU) 2019/787 af 17. april 2019 om definition, beskrivelse, præsentation og mærkning af spiritus, brugen af betegnelser for spiritus i præsentation og mærkning af andre fødevarer, beskyttelse af geografiske betegnelser for spiritus, brugen af landbrugsethanol og landbrugsdestillater i alkoholholdige drikkevarer samt om ophævelse af forordning (EF) nr. 110/2008 (3). Derfor bør en henvisning til forordning (EF) nr. 110/2008 i aftalen betragtes som en henvisning til forordning (EU) 2019/787. b) Den 21. november 2012 blev Rådets forordning (EF) nr. 510/2006 af 20. marts 2006 om beskyttelse af geografiske betegnelser og oprindelsesbetegnelser for landbrugsprodukter og fødevarer (4) der er omhandlet i aftalens underafdeling C »Geografiske betegnelser«, ophævet ved Europa-Parlamentets og Rådets forordning (EU) nr. 1151/2012 af 21. november 2012 om kvalitetsordninger for landbrugsprodukter og fødevarer (5). Derfor bør en henvisning til forordning (EF) nr. 510/2006 i aftalen betragtes som en henvisning til forordning (EU) nr. 1151/2012. c) Den 26. februar 2014 blev Rådets forordning (EØF) nr. 1601/91 af 10. juni 1991 om almindelige regler for definition, betegnelse og præsentation af aromatiserede vine, aromatiserede vinbaserede drikkevarer og aromatiserede cocktails af vinprodukter (6), der er omhandlet i underafdeling C »Geografiske betegnelser«, ophævet ved Europa-Parlamentets og Rådets forordning (EU) nr. 251/2014 af 26. februar 2014 om definition, beskrivelse, præsentation og mærkning af samt beskyttelse af geografiske betegnelser for aromatiserede vinprodukter og om ophævelse af Rådets forordning (EØF) nr. 1601/91 (7). Derfor bør en henvisning til forordning (EØF) nr. 1601/91 i aftalen betragtes som en henvisning til forordning (EU) nr. 251/2014. d) Den 29. april 2008 blev Rådets forordning (EF) nr. 1493/1999 af 17. maj 1999 om den fælles markedsordning for vin (8), der er omhandlet i underafdeling C »Geografiske betegnelser«, ophævet ved Rådets forordning (EF) nr. 479/2008 af 29. april 2008 om den fælles markedsordning for vin, om ændring af forordning (EF) nr. 1493/1999, (EF) nr. 1782/2003, (EF) nr. 1290/2005 og (EF) nr. 3/2008 og om ophævelse af forordning (EØF) nr. 2392/86 og (EF) nr. 1493/1999. Sidstnævnte forordning er blevet ophævet ved Rådets forordning (EF) nr. 491/2009 af 25. maj 2009 om ændring af forordning (EF) nr. 1234/2007 om en fælles markedsordning for landbrugsprodukter og om særlige bestemmelser for visse landbrugsprodukter (fusionsmarkedsordningen) (9), og dens bestemmelser blev indarbejdet i Rådets forordning (EF) nr. 1234/2007 af 22. oktober 2007 om en fælles markedsordning for landbrugsprodukter og om særlige bestemmelser for visse landbrugsprodukter (fusionsmarkedsordningen) (10). Derfor bør en henvisning til forordning (EF) nr. 1493/1999 i aftalen betragtes som en henvisning til forordning (EF) nr. 491/2009. e) Den 17. december 2013 blev forordning (EF) nr. 1234/2007, der er omhandlet i underafdeling C »Geografiske betegnelser«, ophævet ved Europa-Parlamentets og Rådets forordning (EU) nr. 1308/2013 af 17. december 2013 om en fælles markedsordning for landbrugsprodukter og om ophævelse af Rådets forordning (EØF) nr. 922/72, (EØF) nr. 234/79, (EF) nr. 1037/2001 og (EF) nr. 1234/2007 (11). Derfor bør en henvisning til forordning (EF) nr. 1234/2007 i aftalen betragtes som en henvisning til forordning (EU) nr. 1308/2013. f) Koreas »Agricultural Products Quality Control Act« (lov nr. 9759 af 9. juni 2009), der er omhandlet i underafdeling C »Geografiske betegnelser«, er blevet ændret. Fra den 21. december 2021 er »Agricultural and Fishery Products Quality Control Act« (lov nr. 18599 af 21. december 2021) blevet håndhævet (12). Derfor bør en henvisning til »Agricultural Products Quality Control Act« (lov nr. 9759 af 9. juni 2009) i aftalen betragtes som en henvisning til »Agricultural and Fishery Products Quality Control Act« (lov nr. 18599 af 21. december 2021). g) Koreas »Liquor Tax Act« (lov nr. 8852 af 29. februar 2008), der er omhandlet i underafdeling C »Geografiske betegnelser«, er blevet ændret. Fra den 1. januar 2021 er særlige bestemmelser for så vidt angår administrative procedurer i forbindelse med produktion og salg, m.m. af spiritus som fastsat i »Liquor Tax Act« blevet indarbejdet i »Liquor License Act« (uofficiel oversættelse / lov nr. 17761 af 29. december 2020) og blevet håndhævet (13). Siden januar 2022 er både »Liquor Tax Act« (lov nr. 18593 af 21. december 2021) (14) og »Liquor License Act« (lov nr. 18723 af 6. januar 2022) (15) blevet håndhævet. Derfor bør en henvisning til »Liquor Tax Act« (lov nr. 8852 af 29. februar 2008) i aftalen betragtes som en henvisning til »Liquor Tax Act« (lov nr. 18593 af 21. december 2021) og »Liquor License Act« (lov nr. 18723 af 6. januar 2022).